Neeme Raud

Neeme Raud (sündinud 19. aprillil 1969) on eesti ajakirjanik.

 Haridus 
Ta on õppinud lühemat aega Moskva Riiklikus Ülikoolis sotsioloogiat (1987–1988) ja USA-s George Washingtoni Ülikoolis. Ta on lõpetanud New Yorgi Ülikooli organisatsiooni käitumise erialal (bakalaureuseõppes, cum laude) ning Columbia ülikooli rahvusvaheliste suhete ja rahvusvahelise ajakirjanduse alal (sai magistrikraadi).Tiina Kolk. Intervjuu ⟩ «Poiss raudse eesriide tagant» ehk «Neeme Raud. Siin» Postimees.ee, 28.06.2024.

 Töökäik 
 Lapssaatejuhina raadios ja televisioonis 
10-aastaselt astus Neeme Raud Eesti Raadio noorte reporterite klubisse, kus tutvus raadiotööga ja tegi esimesed harjutuslõigud raadioreporterina. 13-aastaselt alustas ta päris raadiotööd Eesti Raadio "Mikriveski" saatejuhina (koos Reet Madega). Eesti Televisioonis oli ta noortesaate "Oma asi" saatejuht (koos Reet Ojaga).

Hiljem Moskvas õppides tegi Eesti Raadiole kaastööd Moskvast.

 Ajakirjanduslik tegevus Kanadas 
1990. aastal asus ta pere elama Kanadasse. Aastatel 1990–1992 oli Neeme Raud Toronto ajalehe Vaba Eestlane asetoimetaja.

 Ameerika Hääle ja ERR-i korrespondendina Ameerikas 
pisi|Neeme Raud (1989)
1992. aastal kolis Neeme Raud Ameerikasse. Aastatel 1992–2004 oli ta Ameerika Hääle eestikeelsete saadete toimetaja Washingtonis ja New Yorgis.Nele Kullerkupp. Ameerika Hääl vaikib! Neeme Raud: "See on osa maailma üleminekust uude ajastusse." Õhtuleht.ee, 17.03.2025.

2004. aastast kuni 2013. aasta kevadeni töötas Neeme Raud Ameerika Ühendriikides Eesti Rahvusringhäälingu korrespondendina (ta oli üldse esimene Eesti Televisiooni väliskorrespondent USA-s), pärast seda tööperioodi kolis tagasi Eestisse.

 ERR-i ajakirjanikuna Eestis 
Aastatel 2011–2014 toimetas ja juhtis ta ETV teadussaatesarja "Püramiidi tipus" (eeskätt Eesti päritolu tippteadlastest ja nende tööst rääkiva sarja) saateid. Lisaks oli ta välispoliitika saatesarja "Välisilm" üks saatejuhte.

 ERR-i korrespondendina Venemaal 
Augustist 2014 kuni detsembrini 2015 oli ta ERR-i Moskva korrespondent.

 ERR-i ajakirjanikuna taas Eestis 
Jaanuarist 2016 jaanuarini 2017 oli uudistesaate "Aktuaalne kaamera" ja aeg-ajalt "Välisilma" saatejuht.

 Tegevus vabakutselise ajakirjanikuna 
2017. aastast on ta vabakutseline ajakirjanik: kirjutab artikleid ja 2019. aastast teeb Kuku Raadios autorisaadet "Neeme Raud. Siin"Saatesarja "Neeme Raud. Siin" järelkuulatavad saated Kuku raadio kodulehel. Vaadatud 03.06.2023.. Tema sisustada on ka pühapäevane "Välismääraja". 2024. aasta septembrist juhib ta vaheldumisi Mart Mardisaluga Kuku raadio pärastlõunast argipäevaprogrammi."Kuku pärastlõuna" uued saatejuhid on Neeme Raud ja Mart Mardisalu Kuku Raadio koduleht, 02.09.2024. 

Raadiotöö kõrvalt teeb ta püsisaateid telekanalis Kanal 2: alates 2022. aasta sügisest saadet "Tipptund" ja 2025. aasta sügisest intervjuusaadet "Silmast silma".Kanal 2 toob eetrisse uue saate: "Silmast silma" saatejuhtideks saavad Elo Mõttus-Leppik ja Neeme Raud Kroonika / Delfi.ee, 18.08.2025. 

Ühtlasi õpetab ta Tallinna Ülikoolis külaliskoolitajana avalikku esinemist.Avalik esinemine: suhtlemine meediaga, kõne ja hääle treening. Neeme Raud Tallinna Ülikooli koduleht. Vaadatud 15.05.2025.

Aeg-ajalt käib ta giidina Eesti turistidele Ameerikat tutvustamas.Neeme Raua blogi Vaadatud 13.12.2020.

pisi|Neeme Raud Arvamusfestivalil (2021)

2020. aasta septembrist juhtis Neeme Raud TV3 jutusaadet "Tallinna kodanikud"Saatesari "Tallinna kodanikud" TV3 kodulehel. Vaadatud 03.03.2023. ja 2021. aasta jaanuarist Kanal 11 vestlussaadet "Siin Tallinn".Täna alustab Neeme Raua uus vestlussaade, mille avaosas on teemaks koroonavaktsiin Diktor / Geenius.ee, 21.01.2021.

25. jaanuaril 2025 viibis Neeme Raud Vatikanis paavsti audientsil. Tegu oli katoliku kiriku juubeliaasta raames maailma tippajakirjanikele korraldatud vastuvõtuga.Paavsti audientsil osalenud Neeme Raud: sõnumit paavstilt ei tulnudki ERR Eeter, 29.01.2025.

2025. aasta augustis juhtis ta Postimees TV-s erisaadet Alaska tippkohtumisest – Anchorage'is aset leidnud USA presidendi Donald Trumpi ja Venemaa presidendi Vladimir Putini kohtumisest.Postimees TV avab päeva erisaatega Alaska tippkohtumisest Postimees.ee, 15.08.2025.

Kaalukad saated ETV-s
2020. aastal jõudsid ETV kanalil eetrisse tema välispoliitilised saated tsüklist "Eesti ÜRO Julgeolekunõukogus".

Märtsis 2021 jõudis ETV eetrisse Neeme Raua teledokumentaal "Vaktsiin – uus maailmavaluuta", milles ta analüüsis teaduse, äri ja poliitika kokkupuutepunkte ja problemaatikat koroonavaktsiinide taustal.Vaata enne tele-eetrit: Neeme Raua dokumentaal vaktsiinivõitlusest ERR Uudised, 19.04.2021. Juulis 2022 näitas ETV tema dokumentaalset tagasivaadet "Eesti ja USA sajand: katkematu suhe", kus võis näha nii haruldasi ajaloolisi filmikaadreid kui ka seni avalikustamata dokumente Eesti ja Ameerika arhiividest.Galerii: Artises esitleti Neeme Raua uut teledokumentaali Eesti ja USA suhetest ERR Menu, 08.06.2022.

2024. aastal õnnestus tal saada unikaalne intervjuu maailmakuulsalt Jaapani kunstnikult ja heliloojalt Ryoji Ikedalt, kes tavaliselt intervjuusid ei anna. Kuid ka Raud pidi leppima kuulsuse kapriisiga, et salvestada tohib tema häält, kuid tema nägu mitte. Raua tehtud erisaadet "Ikeda universum" näitas ETV.Neeme Raud unikaalsest intervjuust: oma nägu Ryoji Ikeda filmida ei lubanud ERR Eeter, 27.11.2024.

 "Täistund" ja "osavõtliku liiderdaja" juhtum 
Septembrist 2022 kuulub Neeme Raud Kanal 2-s näidatava telesaatesarja "Täistund" meeskonda (Duo Media Networks; koos Elo Mõttus-Leppiku, Eeva Esse, Madis Kimmeli ja Sander Punamäega).Kanal 2 uue saate "Täistund" esimeses osas avab koduuksed Mailis Reps Diktor / Geenius.ee, 20.09.2022. 2023. ja 2025. aastal sai saatesari parima päevakajasaatena EFTA auhinna.EFTA-d on jagatud: aasta parim film on "Kalev" ERR Menu, 14.04.2023.Selgusid EFTA võitjad: "Biwa järve 8 nägu" pälvis seitse preemiat ERR Eeter, 11.04.2025. Töö eest selles saatesarjas oli Neeme Raud nomineeritud EFTA auhinnale ka 2024. aastal – seekord individuaalselt, parima teleajakirjaniku kategoorias.Selgusid EFTA-de võitjad: "Nähtamatu võitlus" kogus rekordilised üheksa preemiat ERR Menu, 12.04.2024.

2023. aastal rabas Raud paljusid televaatajaid saates "Täistund" emakeelepäeva puhul tehtud tänavaintervjuudega, millest selgus, et üsna mitu inimest, nende seas isegi üks eesti ja soome-ugri keeleteaduse eriala doktorant, ei tea sõnade "osavõtlik" ja "liiderlik" üldtuntud tähendust. Nimelt arvati, et lõtvu elukombeid tähistav "liiderlikkus" võiks tähendada hoopis juhiomadusi ja kaastunnet tähistav "osavõtlikkus" kodanikuaktiivsust. See tõdemus sünnitas väga elavat vastukaja ja arutlusi paljudes meediakanalites ja haridusinstitutsioonides.TAISTUND – Emakeelepäeval küsib Neeme Raud, kas me peame eesti keele pärast muret tundma? "Täistund", märts 2023. Video YouTube'is.Keeleaps tõi pahameeletormi. Doktorant: keeleteadlane ei ole kõndiv õigekeelsussõnaraamat Delfi.ee, 18.03.2023.Asso Ladva. Liiderlikult osavõtlik: uue tähenduse saanud sõnad ajasid keelerahva kihevile Õhtuleht.ee, 20.03.2023.Priit Pullerits. Doktorandi tõlgenduses on Eesti juhid liiderlikud Postimees.ee, 18.03.2023.Keeletoimetaja: peame jälgima, et me ei läheks liiga suure hooga muudatuste teed ERR Eeter, 20.03.2023.

 Töö ja muusikaharrastuse ühitamine 
Ooperihuvilisena püüab ta osa saada maailma tipplavastustest paljudes riikides ning põimib oma ooperi- ja kontserdimuljeid koos hariva taustateabega sageli raadiosaadetesse. Näiteks külastanud jaanuaris 2019 New Yorgis Metropolitan Operas Debussy ooperi "Pelléas ja Mélisande" etendust, tutvustas ta Vikerraadio saates "Delta" ühtlasi ka selle ooperiteatri uut peadirigenti Yannick Nézet-Séguinit.Delta. Vikerraadio saade "Ajakirjanik ja ooperigurmaan Neeme Raud" ERR Arhiiv, 05.02.2019.

1. jaanuaril 2023 kommenteeris ta Klassikaraadio saates "Ooperlik uusaastakontsert Paavo Järvi ja Ain Angeriga" Eesti Kontserdi piduliku kontserdi otseülekannet ning tutvustas nende muusikute saavutusi maailma hinnatumatel muusikalavadel.Klassikaraadio otseülekanne "Kontserdisaalis: Ooperlik uusaastakontsert Paavo Järvi ja Ain Angeriga" ERR Klassikaraadio, 01.01.2023.

Muudest muusikastiilidest paeluvad Rauda džäss, bossanoova ja easy listening.Valik saateid sarjast "Neeme Raud. Siin" Podcast.ee. Vaadatud 06.02.2024. Oma Kuku raadio autorisaadetes "Neeme Raud. Siin" on ta sageli käsitlenud muusikateemasid, pikkides tuntud muusikute ülevaatelugudesse üllatavaid fakte (näiteks et esimese eesti džässmuusikuna on just Kristjan Randalul ilmunud album mainekas plaadifirmas ECM Records)Kuku raadio saade "Neeme Raud. Siin" ⟩ Kriisiajal kuulakem muusikat… tühja peaga Kuku raadio / Postimees.ee, 26.03.2020. või püstitades aktuaalsete ühiskonnateemadega haakuvaid intrigeerivaid küsimusi ("Ukraina sõja ajal Saksamaal vene ooper "Sõda ja rahu" – miks ometi?").Neeme Raud. Siin Kuku Raadio Pleier, 08.07.2023.

 Loomingu näiteid 
 Valik telesaateid ETV-s autori ja saatejuhina 
 "Ühinenud rahvad, lõhestatud maailm" – ülevaade ÜRO 50 tegevusaastast (kolmeosaline saatetsükkel; 1995)
 "Linnad mäe peal" – sallivus ja sõnavabadus USA-s (autor, toimetaja, saatejuht, 13.10.1998)
 "Elmar Tampõld – võrrand mitme tundmatuga" – arhitektist ja eesti õpingute keskuse loojast Toronto Ülikoolis (26.12.2000)
 "Välisilm" (saatesari; üks saatejuhte, 2001–2016)
 "Püramiidi tipus" – teadussaatesari eestlastest-tippteadlastest ja tippteadusest (2011–2014)
 "Suvekultuur" (suvesaatesari; autor, üks saatejuhte, 2013)
 "Lähetus" – 23-osaline saatesari rahvusvahelistest suhetest ja institutsioonidest (autor ja saatejuht, 2014)
 "Eesti ÜRO Julgeolekunõukogus: Endast suurem" (13.01.2020)
 "Eesti ÜRO Julgeolekunõukogus: Eri-eesistumise-eri" (25.05.2020)

 Valik artikleid 
 "Raamat: Walter Russell Mead. Power, Terror, Peace and War – America’s Grand Strategy in a World at Risk". Raamatuarvustus ajakirjas Diplomaatia (nr 9, juuni 2004)
 "Maailma parandav Eesti – Eestil täitub doonorriigina 25 aastat". Neeme Raua ja Keiu Virro ülevaateartikkel ajakirjas Diplomaatia (22. september 2023)
 "Eesti võidud rahvusvahelise abi sprindis ja maratonis". Ülevaateartikkel ajakirjas Diplomaatia (18. detsember 2023)

 Tunnustus 
 2010 – Valdo Pandi nimeline ajakirjanduspreemia"Neeme Raud sai Valdo Pandi ajakirjanduspreemia" Delfi.ee, 28.05.2010.
 2014 – Valgetähe IV klassi teenetemärk"Presidendilt saab tänavu teenetemärgi 99 inimest" ERR, 05.02.2014.
 2018 – Selge Kõneleja auhindSelged kõnelejad 2021 Eesti Vaegkuuljate Liit, 11. jaanuar 2022
 2023 – Eesti Arhitektide Liidu teenetemedal (kategoorias "Publitsist 2023")https://arhliit.ee/teenetemedalid/ EALi teenetemedalite saajad 2023] Eesti Arhitektide Liidu koduleht. Vadatud 25.11.2025.
 2024 – KuldmikrofonParimate raadiotegijate auhinnad pälvisid Müller ja Teppan Vikerraadiost ERR Uudised. 19.12.2024.
 2024 – Kestliku Arengu PasunNeeme Raud pälvis "Kestliku arengu pasuna" auhinna Mondo koduleht. 09.01.25.

 Isiklikku 
Neeme Raud on mitmes meediaintervjuus (sh 2019. aasta 17. aprilli telesaates "Pealtnägija"Neeme Raud räägib läbipõlemisest ERR, esmaeeter 17.04.2019.) tunnistanud, et on juba aastaid kannatanud ärevushäire all. 2017. aasta algul süvenes see tööalaseks läbipõlemiseks. Ta on iseenda näite varal selle seisundi teket, olemust ja sellest väljatulekut analüüsinud ning kogemusnõustamise eesmärgil Eesti meediapublikuga jaganud.Kristjan Pihl. Neeme Raud läbipõlemisest: ma vihkasin seda inimest, keda peeglist nägin ERR Menu, 17.04.2019.

 Viited 

 Välislingid 
 "Ringiga Eesti leivani" Piret Kooli intervjuu Neeme Rauaga ajakirjas Binokkel, detsember 2004
 Neeme Raud: Poliitikud – meie aja tõelised meediastaarid Eesti Päevaleht, 12. juuni 2009
 "Kahekõne: Neeme Raud ja Ain Mäeots" – Indrek Treufeldti intervjuu Neeme Rauaga. ERR arhiiv, 8. november 2012
 Galerii: Juubelit tähistava Neeme Raua tegemised ERR-i eetris ERR Menu, 19. aprill 2019
 "Plekktrumm. Neeme Raud" – Joonas Hellerma intervjuu Neeme Rauaga. ERR arhiiv, 11. jaanuar 2016
 Neeme Raud: mul tekkis 40ndate keskel otse-eetri hirm ERR Menu, 8. september 2018
 Kristjan Pihl. Neeme Raud läbipõlemisest: ma vihkasin seda inimest, keda peeglist nägin ERR Menu, 17. aprill 2019
 "Minu ETV. Neeme Raud" – ajaloolisi hetki oma ETV-karjäärist meenutab Neeme Raud. ERR Jupiter, 6. mai 2020
 Tiina Kolk. Intervjuu ⟩ «Poiss raudse eesriide tagant» ehk «Neeme Raud. Siin» Postimees.ee, 28. juuni 2024
 Nele Kullerkupp. Ameerika Hääl vaikib! Neeme Raud: "See on osa maailma üleminekust uude ajastusse." Õhtuleht.ee, 17. märts 2025

Kategooria:Eesti ajakirjanikud
Kategooria:New Yorgi Ülikooli vilistlased
Kategooria:Columbia ülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1969